Решение на Общия съд (осми състав) от 7 февруари 2019 г. — Duym/Съвет
(Дело T‑549/17)
„Публична служба — Длъжностни лица — Процедура по назначаване на длъжност началник-отдел — Обявяване на свободна длъжност — Отхвърляне на кандидатура — Назначаване на друг кандидат — Задължение за мотивиране — Принцип на добра администрация — Интерес на службата — Явна грешка в преценката — Принцип на недопускане на дискриминация“
1.      Длъжностни лица — Конкурс — Конкурсна комисия — Отхвърляне на кандидатура — Задължение за мотивиране — Обхват — Зачитане на тайната на разискванията — Задължение за мотивиране най-късно на етапа на отхвърляне на жалбата, подадена по административен ред
(член 296 ДФЕС; член 25, втора алинея, член 90, параграф 2 и член 91 от Правилника за длъжностните лица и член 6 от приложение III към него)
(вж. т. 23—25, 39, 41 и 42)
2.      Длъжностни лица — Свободна длъжност — Съпоставяне на заслугите на кандидатите — Право на преценка на органа по назначаване — Спазване на условията, посочени в обявата за работа — Съдебен контрол — Граници — Явна грешка в преценката — Липса
(член 41, параграф 1 от Хартата на основните права на Европейския съюз; членове 7 и 29 от Правилника за длъжностните лица)
(вж. т. 48, 49, 56—60, 74, 83, 90 и 91)
3.      Длъжностни лица — Назначаване — Производство — Задължение на администрацията да се обръща към кандидата на език, който той владее задълбочено — Обхват
(член 27 от Правилника за длъжностните лица)
(вж. т. 110 и 115)
Предмет
Искане на основание член 270 ДФЕС за отмяна на решението на консултативния комитет по подбор, съобщено на жалбоподателя с електронно писмо от 7 октомври 2016 г., за отхвърляне на кандидатурата му в процедурата за подбор на началник на нидерландскоезичния отдел към службата за писмени преводи в Съвета, както и на последващото решение на органа по назначаването в Съвета от 20 декември 2016 г. да назначи г‑жа A. на тази длъжност
Диспозитив
1)
Отхвърля жалбата.
2)
Осъжда г‑н Frederik Duym да понесе, наред с направените от него съдебни разноски, и тези на Съвета на Европейския съюз.